Web aplikazio

Software-ingeniaritzan, web aplikazioa (ingelesez webapp) deitzen zaio erabiltzaileek web arakatzaile bat erabiliz urrutiko zerbitzari batean exekutatu dezaketen aplikazioari, dela intranet batean, dela Interneten. Bestela esanda, software aplikazio bat da, web arakatzaileek exekuta dezaketen lengoaian idatzia, exekuzioa arakatzailearen esku uzteko.

Web aplikazioen abantailak honako hauek dira, besteak beste:
 Web arakatzailea eskuraerraza eta praktikoa da
 Web aplikazioak independenteak dira sistema eragilearekiko
 Eguneraketak, zuzenketak eta abarrak zerbitzarian zuzenean egiten dira, eta beraz ez dago bertsio bakoitza milaka erabiltzailerengana helarazteko beharrik

Webmail aplikazioak, wikiak, weblogak, online dendak eta Wikipedia bera web aplikazio adibide ezagunak dira.

Kategoria:Software arkitektura
Kategoria:Erabiltzaile-interfaze teknikak